Məmməd Əliyev (patofizioloq)

Məmməd Xası oğlu Əliyev — Azərbaycan Tibb Universtetinin Patoloji fiziologiya kafedrasının tədris işləri üzrə müdirı, tibb elmləri doktoru, professor (2011).http://www.amu.edu.az/az/cafedra/31/311/391?cafedra=397&cafedra_s=409

 Həyatı 
Əliyev Məmməd Xası oğlu 15 sentyabr 1956-cı ildə Gürcüstan Respublikasının Bolnisi rayonunun Darbaz kəndində qulluqçu ailəsində anadan olub.

1963-cü ildə Darbaz kənd orta məktəbinin birinci sinifinə getmiş, 1973-cü ildə həmin məktəbi bitirmişdir. 1973–1975-ci illərdə Bolnisi rayon Darbaz kəndində "Telman" adına kolxozda kolxozçu işləmişdir.

1975-ci ildə Azərbaycan Tibb Universitetinin sanitariya-gigiyena fakültəsinə daxil olmuşdur. Təhsil iləərində yüksək təhsil göstəricilərinə görə "Lenin" təqaüdü almışdır.

1981-ci ildə ali məktəbi fərqlənmə diplomu ilə bitirərək institut Elmi Şuranın qərarı ilə patoloji fiziolgiya kafedrasında saxlanılmış və aspiranturaya daxil olmuşdur. 1985-ci ildə "Terminal vəziyyətlərdə qan və limfanın laxtalanma pzulmaları və onların korreksiyası" mövzusunda namizədlik dissertasiyasını müdafiə etmişdir. Patoloji fiziologiya kafedrasında assistenti (1985), baş müəllimi (1987), dosent (1996), professor (2006) vəzifələrinə seçilmişdir.

2006-cı ildə "Postreanimasyon ensefalopatiyanın patogenezində limfanın laxtalanması və toxumaların limfodrenajının pozulma mexanizmləri, onlarin korreksiyası" mövzusunda doktorluq dissertasiyası müdafiə etmişdir.

Onun rəhbərliyi ilə bir tibb üzrə elmlər doktoru, iki tibb üzrə fəılsəfə doktoru dissertasiyaları müdafiə edilmişdir 270-dən çox elmi məqalə müəllifidir. Azərbaycan dilində iki hissədən ibarət "Patoloji fiziologiya" dərsliyinin (2015, 2016), ilk dəfə 3 (azərbaycan, ingilis, rus) dildə çap edilmiş "Patoloji fiziologiyadan atlas" və "Patoloji fiziologiyadan test tapşırıqları" dərsliklərinin, 1 dərs vəsaitinin, 5 ixtiranın və 5 səmərələşdirici təklifin müəllifidir.

2007–2017-ci illərdə Azərbaycan Respublikası Prezidenti yanında Ali Attestasiya Komissiyasının tibb üzrə Ekspert Şurasının üzvü olmuş, 2017-ci ildən isə elmi katibi kimi fəaliyyət göstərir. 2010-cu ildən patoloji fiziologiya kafedrasının tədris hissə müdiri vəzifəsində çalışır və həmin ildən Dövlət İmtahan Mərkəzinin tibbi baza təhsili əsasında rezidenturaya qəbul komissiyasının patoloji fiziologiya fənni üzrə ekspert qrupunun rəhbəridir.

Bir sıra respublika və beynəlxalq elmi cəmiyyətlərin, o cümlədən Azərbaycan Patofizioloqları Elmi Cəmiyyətinin (Bakı, 1982), Ürəyin Öyrənilməsi üzrə Beynəlxalq Elmi Cəmiyyətin (London, 1989), Beynəlxalq Limfoloqlar Cəmiyyətinin (Əndican, 1991) və Beynəlxalq Patofizioloqlar Cəmiyyətinin (Moskva, 1991) və Ukraynada nəşr edilən "Неонатологія, хірургія та перинатальна медицина" jurnalının (avqust 2017) redaksiya heyətinin üzvüdür.

Bakı şəhərində keçirilən 3-cü və 4-cü Beynəlxalq Bakı Tibb Konqresinin münsiflər heyətinin üzvü olub.

 Ailə həyatı 
Evlidir, 1 oğlu, 2 nəvəsi var.


 Elmi məqalələri 
 Correction of Clotting and Fibrinolitik Disorders of Blood and Lymph. J.D.Mamedov, F.I.Islamzade. Sov. Med. Rev. C.Hematologi, Vol. 3, 1990, pp. 1–22). Лимфотропное действие глицирама-фитопрепарата из флоры Азер-байджана. Азербайджанский фармацевтичес-кий журнал, 2005.№2,c.57–59
 Antioxidant effect of an-titrombotik preparations in the postresuscitation pe-riod.J.D.Mamedov, N.V.Zakharenko. Cons. Congress intern. Society for. Phatophisiology.Moskow,1991,P.333 . Lymph drain morpho-functional state of heart afterclinical death.
 Y.D.Mamedov. XY Annual Scientific Sessions Intern. Society for Heart Res. American Section.1993,p. 199. Ферментный состав лим-фы и механизмы на-рушения лимфатического дренажа печени при аллоксановом диабете
 Нифталиева С.Ф., Мамедов Я.Д., Алиев М.Х. Терапевтический вестник Kаза-хыстана, 2014, № 3(43), с.142–145.

 Üzv olduğu elmi qurumlar 
 Azərbaycan patofizioloqlarının elmi cəmiyyətinin üzvü (Bakı, 1982).
 Ürəyin öyrənilməsi üzrə Beynəlxalq cəmiyyətinin üzvü (London, 1989).
 Beynəlxalq limfoloqlar cəmiyyətinin üzvü (Əndican, 1991).
 Beynəlxalq Patofizioloqlar cəmiyyəti"nin üzvü (Moskva, 1991).
 Azərbaycan Respublikasının allerqologiya,immunologiya və immunreablitasiya Elmi Cəmiyyətinin üzvü.

 İstinadlar 

Kateqoriya:Azərbaycan həkimləri
Kateqoriya:Azərbaycanlı həkimlər
Kateqoriya:Azərbaycan alimləri
Kateqoriya:Azərbaycanlı alimlər
Kateqoriya:Tibb elmləri doktorları
Kateqoriya:Azərbaycan Tibb Universitetinin məzunları
Kateqoriya:Azərbaycan Tibb Universitetinin professorları
Kateqoriya:Yeni Azərbaycan Partiyasının üzvləri
Kateqoriya:Gürcüstan azərbaycanlıları